 Dino Melaye, olùdíje sípò kẹẹta lábẹ àsìá PDP tó gba fọọmù ipò Gómìnà Kogi Dino Melaye O gbe igbesẹ yii pẹlu gbigba fọọmu idije lolu ile iṣẹ ẹgbẹ oṣelu PDP lAbuja. Dino Melaye to jẹ Sẹnẹto to n ṣoju ẹkun idibo iwọ oorun Kogi ni oludije kẹta labẹ asia PDP ti yoo gba fọọmu. Miliọnu mọkanlelogun Nairia ni awọn oludije to fẹ du ipo Gomina labẹ asia ẹgbẹ naa n san lati gba fọọmu ọhun. Lasiko to n gba fọọmu naa, Dino Melaye ni o da oun loju pe oun yoo jẹ Gomina Kogi ni oṣu Kọkanla ọdun yii lẹyin ti idibo ba waye. Bakanna lo fọwọ sọya pe oun yoo gba awọn eeyan Kogi kuro lọwọ ijọba amunisin eleyi to ṣe apejuwe rẹ gẹgẹ bi Farao tabi Nebukadinesari to n fi iya jẹ awọn ọmọ Isrẹli ninu Bibeli. Yatọ si Dino Melaye, oludije miiran labẹ asia ẹgbẹ oṣelu PDP,Abubakar Suleiman naa gba fọọmu lati dije dupo ninu idibo Gomina ti yoo waye lọjọ Kẹrindinlogun oṣu Kọkanla. Àwọn iròyin tì ẹ leè ní ìfẹ síí: Kayefi BBC Yorùba: Bàbá ọmọ, Mọṣúárì, Ọlọpàá kẹjọ rò nípa òkú ọmọ tó pòórá : Ilumọka oloṣelu ọmọ ipinlẹ Kogi, Senatọ Dino Melaye ti darapọ mọ awọn to n dije dupo Gomina ni ipinlẹ naa. 